Babatunde Ayi Olatundun

Babatunde Ayi Olatundun mai gudanarwa ce kuma ƴar siyasa a Najeriya. Ta wakilci mazabar Ilorin ta Arewa maso Yamma, yankin karamar hukumar Ilorin ta Yamma a Majalisar Dokokin Jihar Kwara ta 10. 

 Rayuwar farko 
An haifi Babatunde a ranar 12 ga watan Agustan shekara ta 1961 a Ilorin, yankin karamar hukumar Ilorin ta Yammacin Jihar Kwara Najeriya. Ta halarci makarantar sakandare ta Oyun Baptist, Ijagbo, a Oyun kuma ta sami takardar shaidan makaranta West African School Certificate a shekarar 1981. 

 Sana'a 
Tsakanin 1989 da 1994 ta yi aiki a matsayin jami'ar gudanarwa a Kwara State Broadcasting Services (Rediyo Kwara) da sauran kamfanoni masu zaman kansu. Ta shiga siyasa a shekarar 2014, lokacin da aka nada ta a matsayin shugabar mata ta Jam'iyyar People's Democratic Party da Buhari Support Organisation. An zabe ta a matsayin memba na majalisar dokokin jihar wanda ke wakiltar mazabar Ilorin ta Arewa maso Yamma a Majalisar Dokokin Jihar Kwara a babban zaben 2023.

 Manazarta 

Rukuni:Ƴan siyasan Najeriya
Rukuni:Rayayyun mutane
Rukuni:Haihuwan 1961